
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4913/16-8 

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, za otvaranje stečajnog postupka nad dužnikom MN TEHNOGRAD d. o. o., Zagreb, Drinska 25, OIB 79695708977, kojeg zastupa punomoćnik Željka Marčić odvjetnica u Odvjetničkom društvu Škarica i partneri iz Zagreba, Đorđićeva 3b, 10. siječnja 2017.

r i j e š i o  j e

	Odbacuje se prijedlog predlagatelja Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368, za otvaranje stečajnog postupka nad dužnikom MN TEHNOGRAD d. o. o., Zagreb, Drinska 25, OIB 79695708977, od 13. lipnja 2016.
	
Obrazloženje

	Podneskom od 13. lipnja 2016. predlagatelj Financijska agencija, RC Zagreb, Podružnica Zagreb, Trg Svibanjskih žrtava 1995. 1, Zagreb, OIB 85821130368 (dalje: FINA) podnijela  je ovom sudu  prijedlog za otvaranje stečajnog postupka nad gore navedenom pravnom osobom.
	Prijedlog je objavljen na e-oglasnoj ploči suda 1. srpnja 2016.
	Podneskom od 7. prosinca 2016. dužnik zastupan po punomoćniku, dostavio je sudu Potvrdu o blokadi računa i novčanih sredstava za dužnika iz koje proizlazi da dužnik na dan izdavanja Potvrde, 2. prosinca 2016., nema nepodmirenih obveza.
	Zaključkom suda broj St-4913/16-4 od 13. prosinca 2016. i 28. prosinca 2016., pozvana je FINA da dostavi sudu Potvrdu iz čl. 6 st. 2 Stečajnog zakona.
	Podneskom od 3. siječnja 2017., FINA je dostavila sudu Potvdu o neizvršenim osnovama za plaćanje na dan 30. prosinac 2016. iz koje proizlazi da dužnik na dan izdavanja Potvrde, u Očevidniku redoslijeda osnova za plaćanje, nema evidentiranih neizvršenih osnova za plaćanje.
	Tijekom postupka koji je pokrenut prijedlogom FINA-e, proizlazi da predlagatelj nije učinio vjerojatnim postojanje stečajnog razloga, a kako je to predviđeno odredbom čl. 109 st. 2 Stečajnog zakona. 
Slijedom navedenog, odlučujući o prijedlogu predlagatelja, valjalo je prijedlog odbaciti temeljem odredbe čl. 115 st. 2 Stečajnog zakona.
Zagreb, 10. siječanj 2017.

									SUDAC:
									Vesna Malenica v. r. 
POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

